Drumulis

Drumulis (arba Drumuliai) – kaimas Kretingos rajono savivaldybės šiaurės vakarinėje dalyje, 6 km į šiaurės vakarus nuo Darbėnų ir 3 km į pietvakarius nuo Laukžemės. Įsikūręs miškingoje pajūrio žemumoje, apsuptas Mažučių, Kalgraužių, Drumulio ir Laukžemės miškų. Pietiniu pakraščiu praeina kelias Darbėnai–Būtingė, nuo kurio per kaimą veda kelias į Laukžemę.

 Etimologija 

Pavadinimas kilo iš asmenvardžio Drumulis.

 Istorija 

Įsikūrė XIX a. Kalgraužių palivarko žemėje, vadinosi Drumuliai.Julius Kanarskas. Darbėnų apylinkės kaimai. – Švyturys – 1992, liepos 29 1923 m. buvo 14 kiemų.Lietuvos apgyvendintos vietos. – Kaunas, 1925. – P. 111 Tarpukariu drumuliškiai aktyviai dalyvavo Laukžemės šaulių būrio veikloje.

 Gyventojai 

 Žymūs asmenys 
Gyveno
 Antanas Šateikis (1887–?), Lietuvos kariuomenės kūrėjas savanoris. Kilęs iš Darbėnų, tarnavo 1920 m. gruodžio 6 d. – 1921 m. gruodžio 22 d. Grįžęs Drumuliuose gavo žemės sklypą ir apsigyveno. 1929 m. vasario 19 d. apdovanotas Lietuvos kariuomenės kūrėjų savanorių medaliu.Lietuvos kariuomenės kūrėjai savanoriai (1918–1923). – Versme.lt

 Šaltiniai 

Kategorija:Kretingos rajono savivaldybės gyvenvietės